Source: https://bihorstiri.ro/baza-vointa-fost-preluata-de-csm-oradea/
Timestamp: 2019-09-21 04:56:20+00:00

Document:
BihorStiri.ro Baza „Voinţa” a fost preluată de CSM Oradea - BihorStiri.ro
Baza „Voinţa” a fost preluată de CSM Oradea
apr. 04, 2017 Andrei Şandor Actualitate 0 983 vizualizari
Prin hotărâre a Consiliului Local Oradea, Baza Sportivă „Voinţa” a trecut în administrarea Clubului Sportiv Municipal (CSM). Pentru 10 ani. Asta după ce Clubul Sportiv „Voinţa” a trebuit să îşi facă bagajele şi să plece de acolo, parţial pentru că Primăria a proiectat pentru acel loc o parcare. Dar se pare că sportul nu va muri total, CSM dorind să extindă activitatea de tenis. În proiectul de hotărâre care a primit girul majorităţii din deliberativul orădean se arată că baza sportivă cu intrare de pe strada G. Bariţiu este „în paragină” şi necesită investiţii în vederea conservării şi, apoi, pentru desfăşurarea activităţilor sportive (tenis). CSM a cerut administraţiei locale să primească baza în administrare şi îşi propune să extindă partea de tenis şi „să (o) exploateze eficient, prin încasarea de venituri extrabugetare”. De asemenea, Primăria se angajează să deconteze utilităţile pentru Baza „Voinţa”, să asigure consumabilele necesare în vederea bunei desfăşurări a activităţilor de acolo, să asigure servicii de pază (fie prin propriii angajaţi, fie printr-o firmă specializată), respectiv să „asigure alte servicii pe care Municipiul Oradea, prin Direcţia Patrimoniu Imobiliar, le consideră necesare pentru desfăşurarea activităţii”. Proiectul a trecut cu 22 de voturi (PNL/UDMR), cei trei consilieri PSD abţinându-se.
baza voința oradea, clubul sportiv voinţa, csm oradea, evacuare cs voinţa, parcare voinţa, voinşa administrare csm oradea
Ultima (?) noapte de spălare a conductelor: Orădenii rămân fără apă rece la robinet! Weekend cu terenuri incendiate în Bihor: Fruntaş în top - Urviş, cu 55 de hectare afectate!

References: CSM 
 CSM 
 CSM 
 CSM 
 csm 
 csm